3. ΒΑΣΙΛΙΚΟΝ ΔΙΑΤΑΓΜΑ  της 1 Οκτ./3 Νοεμ. 1951 Περί τροποποιήσεως του από 21 Φεβρ. 1940 Δ/τος «περί του κατά θάλασσαν και κατά ξηράν Υγειονομικού Κανονισμού». Έχοντες υπ’ όψιν το άρθρ. 34 του Α.Ν. 340/1936 «περί της κατά θάλασσαν, κατά ξηράν και δια του αέρος επικοινωνίας κλπ.» ως και την υπ’ αριθ. 356/1951 γνωμοδότησιν του Συμβουλίου Επικρατείας, προτάσει των Ημετέρων επί της Κοινωνικής Προνοίας και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Τα άρθρ. 78 και 79 του Δ/τος «περί του κατά θάλασσαν και κατά ξηράν Υγειονομικού Κανονισμού αντικαθίστανται ως κατωτέρω. «1.Πάντα τα πλοία περιοδικώς δέον να υποβάλλωνται εις μυοκτονίαν και να διατηρώνται διαρκώς εις κατάστασιν τοιαύτην, ώστε ο αριθμός των μυών να ελαττωθή εις το ελάχιστον. Εν τη πρώτη περιπτώσει ταύτα θα λαμβάνωσι πιστοποιητικά μυοκτονίας, εν δε τη δευτέρα πιστοποιητικά εξαιρέσεως εκ της μυοκτονίας. 2.Η διάρκεια της ισχύος των πιστοποιητικών μυοκτονίας και εξαιρέσεως εκ της μυοκτονίας είναι εξάμηνος. Εις περίπτωσιν καθ’ ην το πλοίο μεταβαίνει εις τον λιμένα νηολογήσεώς του, δύναται να παρασχεθή εις το λήξαν πιστοποιητικόν ισχύς ενός έτι μηνός. «3.Προκειμένου περί πλοίων εκτελούντων πλόας εξωτερικού, αι μεν Υγειονομικαί Υπηρεσίαι των λιμένων Πειραιώς, Θεσσαλονίκης, Πατρών και Ηρακλείου είναι αρμόδιαι δια την διενέργειαν της μυοκτονίας αυτών και έκδοσιν πιστοποιητικού μυοκτονίας ή εξαιρέσεως εκ της μυοκτονίας, αι δε Υγειονομικαί Υπηρεσίαι των λιμένων Ρόδου, Κω, Χαλκίδος, Ζακύνθου, Κατακώλου (Πύργου), Καβάλας, Κερκύρας, Αργοστολίου (Κεφαλληνίας), Κορίνθου, Ναυπλίου, Ερμουπόλεως (Σύρου), Μυτιλήνης, Λήμνου, Λευκάδος, Βόλου, Καλαμάτας, Πρεβέζης, Βαθέος (Σάμου), Χανίων, Χίου και Αλεξανδρουπόλεως είναι αρμόδιαι δια την μετά προηγουμένην Υγειονομικήν Επιθεώρησιν αυτών, έκδοσιν μόνον πιστοποιητικού εξαιρέσεως εκ της μυοκτονίας. Ο τύπος των ανωτέρω πιστοποιητικών είναι ο καθοριζόμενος υπό του 1ου Παραρτήματος (Διεθνής Τύπος πιστοποιητικού μυοκτονίας ή απαλλαγής ΦΕΚ 190/71 τ.Α΄)». Η παρ. 3 αντικατεστάθη ως άνω δια του Π.Δ. 208 της 24 Φεβρ./9 Μαρτ. 1977 (ΦΕΚ Α΄ 70). 4.Προκειμένου περί πλοίων μη προσεγγιζόντων εις λιμένας του εξωτερικού η μυοκτονία αυτών εκτελείται υπό των ανεγνωρισμένων Υγειονομικών Υπηρεσιών των λιμένων, των εκτελούντων την μυοκτονίαν των πλοίων του εξωτερικού και υπό των υγειονομικών υπηρεσιών ετέρων λιμένων καθοριζομένων δι’ αποφάσεως του Υπουργού Κοινωνικής Προνοίας. Ο τύπος των εκδιδομένων εν τη περιπτώσει ταύτη πιστοποιητικών καθορίζεται υπό του υποδείγματος Υ. Σελ. 310(α) Τεύχος 629-Σελ. 112 5.Η μυοκτονία των πλοίων του εσωτερικού εκτελείται υποχρεωτικώς ή εκδίδονται πιστοποιητικά εξαιρέσεως εκ της μυοκτονίας κατά την επί ναυπηγείων ή νεωλκείων ανέλκυσιν αυτών, εφ’ όσον παρήλθε κατά τον δεξαμενισμόν τετράμηνον τουλάχιστον από της τελευταίας μυοκτονίας. Τα ναυπηγεία και νεώλκεια υποχρεούνται όπως αναγγέλλωσιν, άμα τη ανελύσει, εις τον υγειονόμον την ανέλκυσιν και μη πιθανήν διάρκειαν αυτής, ίνα ούτος μεριμνήση δια την εκτέλεσιν της μυοκτονίας προ της καθελκύσεως. 6.Σκάφη, άτινα δι’ οιονδήποτε λόγον δεν εκτελούν πλόας, δεν θεωρούνται εκπρόθεσμα αν προ της εκκινήσεώς των υποστούν μυοκτονίαν. 7.Αι Υγειονομικαί Αρχαί των λιμένων υποχρεούνται όπως ενεργούν τακτικώς έρευναν εξακριβώσεως υπάρξεως επί των πλοίων ασυνήθους αριθμού μυών και υποβάλλωσι τα εις τοιαύτην κατάστασιν ευρισκόμενα πλοία εις μυοκτονίαν και προ της λήξεως της ισχύος του πιστοποιητικού μυοκτονίας. 8.Η μυοκτονία δέον να ενεργήται κατά τρόπον τοιούτον, ώστε να αποφεύγωνται, κατά το δυνατόν, ζημίαι του πλοίου και ενδεχομένως του φορτίου. Η όλη εργασία δεν πρέπει να διαρκέση πλέον των 24 ωρών. Προκειμένου περί πλοίων κενών αύτη πρέπει να εκτελήται προ της φορτώσεως». Άρθρ.2.-Το άρθρ. 24 του αυτού ως άνω Δ/τος αφορών την άδειαν ακτοπλοΐας καταργείται. Άρθρ.3.-Τα Κεντρικά Λιμεναρχεία Πειραιώς και Θεσσαλονίκης υποχρεούνται όπως: α)Ελέγχωσι κατά τον υπ’ αυτών ενεργούμενον έλεγχον των πλοίων και το ληξιπρόθεσμον των πιστοποιητικών μυοκτονίας και παρεμποδίζωσι τον απόπλουν αυτών εις περίπτωσιν λήξεως της ισχύος των πιστοποιητικών τούτων. β)Παρεμποδίζωσι τον απόπλουν των πλοίων, περί ων το Υγειονομικόν ήθελε γνωστοποιήσει αυτοίς ότι η ισχύς του πιστοποιητικού της μυοκτονίας έληξε. γ)Γνωστοποιώσιν εις τα Υγειονομεία εντός 48 ωρών από του κατάπλου πίνακα των καταπλεόντων πλοίων εν γένει εσωτερικού, άμα δε τω κατάπλω τα πλοία προελεύσεως εξωτερικού. Εις τους Ημετέρους επί της Κοινωνικής Προνοίας και Εμπορικής Ναυτιλίας Υπουργούς ανατίθεμεν την δημοσίευσιν και εκτέλεσιν του παρόντος. 34.Γ.β.3 Υγειονομικός Κανονισμός στη θάλασσα και στη ξηρά 